Source: http://docplayer.fi/1534455-Sopimus-kunnan-tuen-myontamisesta-laajakaistahankkeille-suonenjoki-karkkaala-lempyy-ja-mustolanmaki-rieponlahti.html
Timestamp: 2018-11-18 13:09:54+00:00
Document Index: 52634

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

SOPIMUS KUNNAN TUEN MYÖNTÄMISESTÄ LAAJAKAISTAHANKKEILLE SUONENJOKI KÄRKKÄÄLÄ, LEMPYY JA MUSTOLANMÄKI-RIEPONLAHTI - PDF
Download "SOPIMUS KUNNAN TUEN MYÖNTÄMISESTÄ LAAJAKAISTAHANKKEILLE SUONENJOKI KÄRKKÄÄLÄ, LEMPYY JA MUSTOLANMÄKI-RIEPONLAHTI"
1 1 SOPIMUS SOPIMUS KUNNAN TUEN MYÖNTÄMISESTÄ LAAJAKAISTAHANKKEILLE SUONENJOKI KÄRKKÄÄLÄ, LEMPYY JA MUSTOLANMÄKI-RIEPONLAHTI Sopijapuolet Tilaaja Suonenjoen kaupunki Keskuskatu 3, PL Suonenjoki (Tuen myöntäjä, jäljempänä Tilaaja ) Toimittaja Savon Kuituverkko Oy Puijonkatu 29 B, Kuopio (Tuen saaja, jäljempänä Toimittaja ) Yleistä Valtioneuvosto linjasi periaatepäätöksessään tietoliikennepolitiikkaa. Tavoitteeksi asetettiin, että käytännössä kaikki (yli 99 % väestöstä) vakinaiset asunnot sekä yritysten ja julkishallinnon organisaatioiden vakinaiset toimipaikat ovat vuoden 2015 loppuun mennessä enintään 2 km etäisyydellä 100 Mbit/s yhteyden mahdollistavasta valokuitu- tai kaapeliverkosta. Teleyritysten odotetaan rakentavan nopeat yhteydet taajamiin markkinaehtoisesti. Näin saavutetaan noin 95 % väestöpeitto. Väestöpeiton korottaminen tästä yli 99 %:iin edellyttää, että nopeiden yhteyksien rakentamiseen noin haja-asutusalueiden kotitalouteen käytetään myös julkista rahoitusta. Julkisella tuella toteutettavista hankkeista on laadittu maakunnalliset ohjelmat. Niihin sisältyy noin 800 hanketta, joiden yhteenlaskettu arvo on noin 460 miljoonaa euroa. Julkisista varoista tuetut hankkeet kilpailutetaan ja toteutetaan vuosina Hankkeen toteuttava teleyritys maksaa itse vähintään kolmanneksen kustannuksista. Julkinen tuki kaksi kolmannesta jakautuu valtion, kuntien ja EU:n kesken. Tukea maksetaan ainoastaan kaikkein harvimmin asutuilla alueilla sijaitseville hankkeille.
2 2 SOPIMUS Valtion talousarviossa laajakaistatukiin on varattu 66 miljoonaa euroa. EU:n maaseutuohjelma rahoittaa Suomen laajakaistahankkeita lisäksi 25 miljoonalla eurolla ja kunnat yhteensä noin 40 miljoonalla eurolla. Osapuolien rahoitusosuudet ovat laajakaistahankkeissa alla olevan kuvan mukaiset. Operaattori maksaa kilpailutuksen perusteella vähintään 34 prosenttia. Kunnan osuus on joko 8 prosenttia, 22 prosenttia tai 33 prosenttia ja valtion/eu:n osuus vastaavasti enintään 58 prosenttia, 44 prosenttia tai 33 prosenttia. 100 % 80 % % 40 % enintään 33 enintään 44 enintään 58 Kunta EU:n maaseutuohjelma Valtio Teleyritys 20 % vähintään 34 vähintään 34 vähintään 34 0 % Viestintävirasto (pääsääntöisesti) ELY Viestintävirasto (ns. köyhät kunnat) Valtiontalouden kehyksiin varattua 66 milj. euron määrärahaa käytetään hankkeissa, jotka sijaitsevat 8 prosentin ja 33 prosentin maksuosuuden kunnissa. Näissä hankkeissa Viestintävirasto on tukiviranomainen. Hankkeissa, jotka sijaitsevat 22 prosentin maksuosuuden kunnissa, käytetään EU:n maaseutuohjelman 25 milj. euron rahoitusta. Näissä hankkeissa tukiviranomaisia ovat elinkeino-, liikenne- ja ympäristökeskukset (ELY -keskukset). Laajakaistatuen ehdoista on säädetty vuoden 2010 alussa voimaan tulleessa laissa laajakaistarakentamisen tuesta haja-asutusalueilla (1186/2009). Tuen ehdot ovat olennaisilta osiltaan samat riippumatta siitä, onko kyse Viestintäviraston vai ELY- keskusten myöntämästä tuesta laajakaistahankkeelle. Sopimuksen tarkoitus Tällä sopimuksella on tarkoitus turvata jäljempänä määritellyllä maantieteellisesti rajatulla alueella (hankealueella) oleville kotitalouksille, yrityksille ja julkisen sektorin toimipaikoille mahdollisuus saada halutessaan nopea laajakaistaliittymä ja edistyksellisiä viestintäpalveluita kohtuulliseen hintaan vähintään tässä sopimuksessa määrätyn ajan. Sopimusvelvoitteiden vastineeksi Tilaaja maksaa korvauksen viestintäverkon rakentamisesta jäljempänä tässä sopimuksessa mainituin ehdoin Toimittajalle. Toimittajan tulee hakea muuta julkista tukea Viestintävirastolta.
3 3 SOPIMUS Hankealueen kotitaloudet, yritykset ja julkisen sektorin toimipaikat tai muut käyttäjät tekevät erilliset omat sopimukset liittymien ja palveluiden käytöstä tässä sopimuksessa mainitun Toimittajan kanssa ja maksavat sopimustensa perusteella tulevat maksut itse. Tuettavan hankkeen perustiedot Tuen kohde Tuen kohteena on nopeiden laajakaistapalveluiden tarjontaan soveltuvan viestintäverkon rakentaminen hankealueelle ja edistyksellisten viestintäpalveluiden tarjoaminen viestintäverkkoon liittyville loppukäyttäjille vähintään kymmenen (10) vuoden ajan. Viestintäpalveluita ja nopeita laajakaistayhteyksiä tulee tarjota sekä uusille että vanhoille hankealueen loppukäyttäjille koko sopimuksen voimassaoloajan. Nopeilla laajakaistayhteyksillä tarkoitetaan kulloiseenkin ajankohtaan nähden nopeita laajakaistayhteyksiä. Sellainen on sopimuksen teon hetkellä symmetrinen 100 Mbit/s - laajakaistayhteys. Käyttäjällä on oikeus valita nopeudeltaan sopivin käyttöönsä soveltuva laajakaistayhteys. Julkinen tuki koskee lain 1186/2009 mukaisia alueita, jotka nykyisin jäävät nopeiden laajakaistayhteyksien markkinaehtoisen tarjonnan ulkopuolelle ja joille tarjonnan ei voida olettaa leviävän markkinaehtoisesti vuoteen 2015 mennessä. Tämän sopimuksen allekirjoitushetkellä voimassa olevan lain määräyksiä sovelletaan tähän sopimukseen tämän sopimuksen voimassaoloaikana. Rakennettavan viestintäverkon tulee olla valmis Toimittajan hanke-ehdotuksessaan (liite 1) esittämän toteutusaikataulun mukaisesti. Muutoksista aikatauluun on sovittava erikseen hankkeen ohjausryhmässä. Hankealue Hankealueella tarkoitetaan maakuntaliiton laajakaistarakentamisen tuen hakuilmoituksessa yksilöityä maantieteellistä aluetta, jolle tuen kohteena oleva viestintäverkko rakennetaan ja jossa laajakaistapalveluja tarjotaan. Tässä sopimuksessa hankealueina ovat liitteen 2 mukaisesti yksilöidyt (Kärkkäälä, Lempyy ja Mustolanmäki-Rieponlahti) hankealueet maakuntaliiton laajakaistarakentamisen tuen hakuilmoituksen mukaisesti. Viestintäverkko Tuen kohteena olevalla viestintäverkolla tarkoitetaan hankealueelle rakennettavaa runko- ja tilaajaverkkoa. Lisäksi tuen kohteena oleva viestintäverkko voi kattaa sellaiset hankealueen
4 4 SOPIMUS ulkopuolelle rakennettavat yhteydet, jotka ovat välttämättömiä hankealueella sijaitsevien loppukäyttäjien vakituisessa asuinkäytössä oleviin asuntoihin tai yritysten ja julkishallinnon vakituisiin toimipaikkoihin tarjottavien liittymien tarjonnassa. Loppukäyttäjät maksavat itse enintään 2 km pituisen tilaajayhteyden, joka ei ole tukikelpoista. Kustannusten tukikelpoisuuden ratkaisevat Viestintävirasto tukipäätöksen yhteydessä. Viestintäverkkoa koskevana teknisenä vähimmäisvaatimuksena on, että sen avulla kyetään tarjoamaan hankealueen loppuasiakkaille edistyksellisiä viestintäpalveluja ja nopeita laajakaistayhteyksiä, jollaiseksi katsotaan sopimuksen teon hetkellä nopeudeltaan vähintään 100 Mbit/s symmetrinen laajakaistaliittymä. Hankealueelle tulee varata riittävästi kapasiteettia, jotta kaikkiin hankealueen vakinaisiin asuintai sijaintipaikkoihin on mahdollista saada vähintään symmetrinen 100 Mbit/s -liittymä. Verkon tulee kaikilta osin täyttää laissa laajakaistarakentamisen tuesta haja-asutusalueilla (1186/2009) sekä viestintämarkkinalaista (393/2003) ja lain nojalla annetuista Viestintäviraston teknisistä määräyksistä johtuvat vaatimukset. Viestintäverkon omistajuus ja muu kuin kunnan myöntämä tuki Tuen kohteena oleva viestintäverkko jää Toimittajan omaisuudeksi. Maakuntaliiton valitsema toimittaja voi saada julkista tukea verkon rakentamiseen. Tuen määrät, rahoituksen ehdot ja velvoitteet on määritelty tarkemmin laissa laajakaistarakentamisen tuesta haja-asutusalueilla (1186/2009), valtionavustuslaissa (688/2001) sekä maaseudun kehittämiseen myönnettävistä tuista annetussa laissa (1443/2006) sekä näiden lakien nojalla annetuissa asetuksissa. Verkon toimittavan yrityksen ansaintamahdollisuudet Toimittajalla on oikeus laskuttaa verkkoon liittyviltä loppuasiakkailta kohtuuhintaisia liittymisja käyttömaksuja. Lisäksi se voi periä vuokraa muiden käyttöön luovutetusta verkon kapasiteetista ja myydä ja tarjota yleisesti yhteyksiä ko. alueella Tilaajaa kuulematta. Toimittajan velvoitteista on tarkemmin säädetty laajakaistatukilaissa. Hankealueen asiakkailta perittävät kuukausi- ja liittymismaksut (enimmäismaksut) ovat maakuntaliitolle jätetyn hankeehdotuksen hintaliitteen mukaiset ja voimassa vähintään kaksikymmentäneljä (24) kuukautta verkon valmistumisesta lukien. Hyväksyttävät kustannukset Viestintävirasto hyväksyy Toimittajan tekemän hakemuksen perusteella tukikelpoiset kustannukset käsitellessään muuta tukea kuin kunnan myöntämää tukea. Tilaajan (kunnan) tuki lasketaan Viestintäviraston hyväksymien kustannusten perusteella. Tilaajan tuen maksamisen edellytyksenä on tämän sopimuksen mukaisesti maksatushakemuksen tekeminen muusta kuin kunnan myöntämästä tuesta ja maksatushakemuksesta saatu päätös määrää myös kunnan maksaman tuen määrän (33 % päätöksessä hyväksytyistä kustannuksista). Valtion ja muun julkisen tuen määrät ovat enimmäismääriä eivätkä ne voi kasvaa muuten kuin viranomaisten päätösten seurauksena. Jos todelliset hyväksyttävät kustannukset ovat pienemmät, tuet laskevat samassa suhteessa. Toimittajan on pystyttävä erittelemään kustannukset hanke- ja kuntakohtaisesti.
5 5 SOPIMUS Omistusoikeus ja velvollisuuksien siirtyminen Julkisen tuen avulla rakennettu viestintäverkko on Toimittajan omistuksessa. Jos tuen avulla rakennettu viestintäverkko tai sen osa myydään tai muutoin luovutetaan eteenpäin, niin kaikki lakien ja tämän sopimuksen mukaiset velvollisuudet kuitenkin siirtyvät omaisuuden uudelle omistajalle. Omistusoikeuden siirtymisestä on ilmoitettava Viestintävirastolle ja laajakaistahankkeen kustannuksiin osallistuneelle kunnalle viipymättä. Julkisen tuen ehdot Suonenjoen kaupunki on sitoutunut rahoittamaan 33 %, kuitenkin enintään Alv 0 %, hankkeiden Kärkkäälä, Lempyy ja Mustolanmäki-Rieponlahti hyväksytyistä tukikelpoisista kustannuksista. Kärkkäälä Lempyy Mustolanmäki-Rieponlahti Kunnan tukiosuuden maksamisen ehdot Toimittaja lähettää Tilaajalle laskelman niistä todellisista arvonlisäverottomista (0 %) kustannuksista, jotka Viestintävirasto on hyväksynyt hankkeen korvattaviksi kustannuksiksi. Koska Toimittaja voi vähentää tuen kohteena olevaan investointiin sisältyvän arvonlisäveron, ei julkista tukea myönnetä arvonlisäveroon. Näin ollen Toimittajalla ei ole oikeutta saada tukea arvonlisäveroon tukea myöntäneeltä kunnalta. Hankkeen sijoittuessa useamman kunnan alueelle, on Toimittajan annettava laskelmansa erikseen kunkin kunnan tukiosuudesta. Kunnan tuen maksamisen edellytyksenä on tämän sopimuksen ehtojen lisäksi maksatushakemuksen tekeminen muusta kuin kunnan myöntämästä tuesta. Maksatushakemuksesta saatu päätös määrää kunnan maksaman tuen määrän. Kunnan tuki maksetaan liitteen 3 mukaisesti Toimittajalle etupainotteisesti tämän sopimuksen mukaisena korvauksena ja muut julkiset tuet maksetaan hankkeen valmistuttua. Muun kuin kunnan myöntämän julkisen tuen määrät ja rahoituksen ehdot määritellään tarkemmin erillisessä tukipäätöksessä. Viestintävirasto päättää tukihakemusta käsitellessään miltä osin hankkeeseen sisältyvät investoinnit ovat tukikelpoisia. Muu julkinen tuki On mahdollista, että hankkeen muu julkinen tuki muodostuu kunnan myöntämän tuen lisäksi EU:n varoista maksettavasta tuesta. Jos hankkeelle myönnetään EU:n varoista maksettavaa tukea, Toimittajan on sitouduttava EU:n rahoittamiin hankkeisiin liittyviin yleisiin toimintatapoihin, jotka koskevat mm. projektin hallinnointia, maksatusta ja raportointia.
6 6 SOPIMUS Julkisen tuen palauttaminen ja takaisinperiminen sekä tuoton palauttaminen eräissä tapauksissa Jos Toimittaja joutuu palauttamaan Viestintäviraston kautta saamaansa tukea valtionavustuslain (688/2001), laajakaistatukilain (1186/2009) tai maaseudun kehittämiseen myönnettävistä tuista annetun lain (1443/2006) perusteella, on Toimittajan palautettava myös kunnan myöntämää tukea. Jos Toimittaja joutuu palauttamaan muun kuin kunnan myöntämän julkisen tuen kokonaisuudessaan, on myös kunnan myöntämä tuki palautettava kokonaisuudessaan Tilaajalle. Jos Toimittaja joutuu palauttamaan muun kuin kunnan myöntämän tuen osittain, on myös kunnan myöntämää tukea palautettava samassa suhteessa Tilaajalle. Jos Toimittaja joutuu palauttamaan tuottoa laajakaistatukilain (1186/2009) mukaan, myös kunnan myöntämä tuki lasketaan julkisen tuen suhteelliseen osuuteen mukaan. Tuen erityisehdot Sopimuksen kohteena olevan julkista tukea saavan verkon rakentamiseen liittyvissä työsuhteissa on noudatettava vähintään niitä työsuhteen vähimmäisehtoja, joita Suomen lain ja työehtosopimusmääräysten mukaan on noudatettava tämänlaatuisessa työssä. Muut ehdot Viestintämarkkinalain velvollisuudet Mikäli Toimittaja ei täytä tässä sopimuksessa sovittuja velvoitteita, kuten sopimuksessa sovittua aikaa nopeiden laajakaistaliittymien ja edistyksellisten viestintäpalvelujen tarjoamisesta kohtuulliseen hintaan hankealueen loppukäyttäjille, on Toimittajan maksettava korvausta viestintämarkkinalain ja sen nojalla annettujen määräysten ja ohjeiden mukaisesti. Hankealueen verkon tekninen määrittely Tekninen määrittely on maakuntaliiton laajakaistarakentamisen tuen hakuilmoituksessa ja sen liitteissä. Lisäksi verkon tulee kaikilta osin täyttää lain laajakaistarakentamisen tuesta hajaasutusalueilla (1186/2009) sekä viestintämarkkinalaista (393/2003) ja lain nojalla annetuista Viestintäviraston teknisistä määräyksistä johtuvat vaatimukset. Kunnan myöntämään tukeen sovellettavat yleiset sopimusehdot Kunnan myöntämään tukeen sovelletaan julkisten hankintojen yleisiä sopimusehtoja palveluhankinnoissa (JYSE 2009 PALVELUT) seuraavin poikkeuksin: Ehtojen kohta: 2.2 Hankintasopimus tarkoittaa tätä sopimusta kunnan myöntämästä tuesta 2.4 Palveluilla tarkoitetaan maantieteellisesti rajatulla alueella (hankealue) oleville kotitalouksille, yrityksille ja julkisen sektorin toimipaikoille tarjottavia kohtuuhintaisia ja
7 7 SOPIMUS kulloiseenkin ajankohtaan nähden nopeita laajakaistaliittymiä sekä edistyksellisiä viestintäpalveluita. 2.8 Tilaaja tarkoittaa tukea myöntävää kuntaa 5.5 Palvelu tuotettaan suomen kielellä ja sen lisäksi tarvittaessa englannin kielellä 10 Ei sovelleta tähän sopimukseen. 11 Ei sovelleta tähän sopimukseen, vaan maksuehdoista on sovittu liitteessä Ei sovelleta tähän sopimukseen. 13 Ei sovelleta tähän sopimukseen Oikeutta sopimuksen purkamiseen ylivoimaisen esteen jatkuessa yli 4 kuukautta ei sovelleta kummankaan osapuolen osalta. Sopimusvelvoitteet jatkuvat ylivoimaisen esteen päätyttyä. 17 Ei sovelleta tähän sopimukseen. 22 Palveluntuottajan = toimittajan velvoitteiden siirtymisestä on lisäksi säädetty laajakaistatukilaissa ja tässä sopimuksessa Ei sovelleta vaan palveluilla tarkoitetaan maantieteellisesti rajatulla alueella (hankealue) oleville kotitalouksille, yrityksille ja julkisen sektorin toimipaikoille tarjottavia kohtuuhintaisia ja kulloiseenkin ajankohtaan nähden nopeita laajakaistaliittymiä sekä edistyksellisiä viestintäpalveluita. Toimittajan on toimitettava voimassaoleva hinnasto kyseisten hintojen muuttuessa Viimeistä virkettä ei sovelleta tähän sopimukseen Sopimusasiakirjojen pätevyysjärjestyksestä on sovittu erikseen. Sopimusasiakirjojen pätevyysjärjestys Sopimusasiakirjat täydentävät toisiaan. Jos sopimusasiakirjat ovat keskenään ristiriitaisia, noudatetaan niitä seuraavassa keskinäisessä pätevyysjärjestyksessä: 1. Tämä sopimus 2. Maakuntaliiton laajakaistarakentamisen tuen hakuilmoitus ja sen liitteet 3. Julkisten hankintojen yleiset sopimusehdot JYSE 2009 PALVELUT 4. Toimittajan laajakaistarakentamisen tuen hakemus (hanke-ehdotus) maakuntaliitolle ja sen liitteet
8 8 SOPIMUS Päätös Toimittajan valinnasta - Pohjois-Savon liitto, maakuntajohtajan päätös 17/ Sovellettava lait ja säädökset Sopimukseen sovelletaan Suomen lakeja. Sopimukseen ei kuitenkaan sovelleta Suomen lain lainvalintaa koskevia säännöksiä. Seuraavana mainittu joitakin lakeja, jotka liittyvät läheisesti tähän sopimukseen: Laki laajakaistarakentamisen tuesta haja-asutusalueilla (1186/2009) Valtionavustuslakia (688/2001) Laki maaseudun kehittämiseen myönnettävistä tuista (1443/2006) Hankintalaki (348/2007) Laki viranomaisten toiminnan julkisuudesta (621/1999) Projektin seurannalle asetetut ehdot Toimittajan on sopimuksen saatua lain voiman laadittava yhdessä maakuntaliiton ja Tilaajan (tukea myöntäneen kunnan) kanssa yksityiskohtainen projektisuunnitelma, jolla voidaan varmistaa projektille asetetun aikataulun toteutuminen ja seurata hankkeen etenemistä. Vastuu projektisuunnitelman tekemisestä on Toimittajalla. Projektin seurantaa varten muodostetaan ohjausryhmä, johon on Toimittajan kutsuttava edustaja ainakin hankkeelle tukea myöntäneestä kunnasta ja maakuntaliiton edustaja. Ohjausryhmän kokouksissa Toimittajan tulee raportoida hankkeen etenemisestä ja kaikista hankkeen kannalta oleellisista asioista. Ohjausryhmässä voidaan sopia myös mahdollisista muutoksista suunniteltuun verkon rakenteeseen (oletusreittiin) esimerkiksi tilanteessa, että suunnitellulle verkon osalle ei olisikaan käyttäjiä.
9 9 SOPIMUS Allekirjoitukset Tätä sopimusta on tehty kaksi (2) samansisältöistä kappaletta, yksi kummallekin sopijapuolelle. Suonenjoella,. päivänä kuuta Juha Piiroinen Kaupunginjohtaja Suonenjoen kaupunki Suonenjoen kaupunki Pekka Laukkarinen Toimitusjohtaja Savon Kuituverkko Oy LIITTEET 1. Hanke-ehdotukset Kärkkäälä, Lempyy ja Mustolanmäki-Rieponlahti 2. Hankealueet Kärkkäälä, Lempyy ja Mustolanmäki-Rieponlahti 3. Kunnan maksuosuuden maksuerät ja aikataulu